**Požiadavky na doklady a doplňujúce prílohy preukazujúce skutočný stav naplnenia merateľných ukazovateľov projektu**

Informovanie a komunikácia projektu

MAS je povinná v súlade so zmluvou o poskytnutí nenávratného finančného príspevku zabezpečiť informovanie verejnosti o realizácii projektu spolu s informáciou o spolufinancovaní projektu zo zdrojov európskej únie a Integrovaného operačného programu.

Projekt financovania chodu MAS

Nástrojmi informovania a komunikácie sú:

* Informačný plagát (povinné len počas realizácie projektu) - povinné,
* Pamätná doska (povinné len po ukončení realizácie projektu) - povinné,
* Články uvedené v periodiku - nepovinné,
* Informácia o realizácii projektu a jeho podpore z IROP na webovom sídle MAS - povinné,
* Televízne/rozhlasové vysielanie – nepovinné.

Prílohou je fotodokumentácia umiestnenia plagátu/pamätnej dosky, výtlačok článku v periodiku, printscreen webového sídla MAS, záznam televízneho/rozhlasového vysielania na CD/DVD nosiči, podľa relevantnosti.

Projekt financovania implementácie stratégie CLLD

MAS na tieto účely predkladá zoznam v rámci ktorého uvedie relevantné informácie preukazujúce plnenie povinností informovania a komunikácie projektu na úrovni projektov užívateľov, Vzor zoznamu tvorí prílohu dokumentu.

Realizácia aktivít

MAS predkladá doklady, prostredníctvom ktorých preukazuje stav realizácie aktivít projektu a dosiahnuté výstupy projektu. Ide najmä o účtovné doklady preukazujúce vznik výdavkov, napr. obstaranie potrebného majetku/služieb/výdavkov na zamestnancov a pod.

Projekt financovania chodu MAS

MAS predkladá doklady preukazujúce realizáciu aktivít projektu najmä prostredníctvom účtovnej a podpornej dokumentácie.

Fotodokumentácia – ide o fotky preukazujúce obstaranie predmetu projektu (napr. foto PC, vybavenia kancelárie MAS, výjazd MAS v teréne pri plnení povinnosti vyplývahjúcich zo zmluvy o NFP – najmä pri výkone finančnej kontroly na mieste a pod.).

Pokiaľ už MAS predložila túto dokumentáciu v rámci ŽoP, alebo predchádzajúcej monitorovacej správy a táto je stále aktuálna (nedošlo medzi časom k zmene preukazovaných skutočností) uvedie v monitorovacej správe len odkaz na predmetnú ŽoP/MS ktorá doklady obsahuje a ktorú už predložila na RO pre IROP. MAS uvedie predmetnú informáciu v časti 12 záverečnej/monitorovacej správy, v časti 11 následnej monitorovacej správy.

Projekt financovania implementácie stratégie CLLD

MAS predkladá doklady preukazujúce realizáciu aktivít projektu najmä prostredníctvom účtovnej a podpornej dokumentácie.

MAS na tieto účely predkladá zoznam v rámci ktorého uvedie relevantné informácie preukazujúce stav realizácie aktivít. Vzor zoznamu tvorí prílohu dokumentu.

Merateľné ukazovatele

MAS predkladá doklady, prostredníctvom ktorých preukazuje naplnenie merateľných ukazovateľov.

Projekt financovania chodu MAS

Merateľný ukazovateľ:

P0299 *„Počet podporených MAS“*

MAS nepredkladá žiadny osobitný doklad. Ukazovateľ sa považuje za naplnený v prípade, ak má MAS účinnú zmluvu o poskytnutí nenávratného finančného príspevku na financovanie jej chodu a zároveň už došlo k schváleniu aspoň jednej žiadosti o platbu s oprávnenými výdavkami na financovanie chodu MAS.

Projekt financovania implementácie stratégie CLLD

Merateľný ukazovateľ:

P0288 *„Počet podnikov, ktoré dostávajú podporu s cieľom predstaviť výrobky, ktoré sú pre firmu nové“*

P0289 *„Počet podnikov, ktoré dostávajú podporu s cieľom predstaviť výrobky, ktoré sú pre trh nové“*

P0290 *„Počet podnikov, ktorým sa poskytuje podpora“*

P0091 *„Nárast zamestnanosti v podporovaných podnikoch“*

P0227 *„Počet nových služieb a prvkov verejnej infraštruktúry“*

MAS na tieto účely predkladá zoznam v rámci ktorého uvedie relevantné informácie o stave plnenia merateľných ukazovateľov. Vzor zoznamu tvorí prílohu dokumentu.

Iné údaje

Projekt financovania chodu MAS

Hodnota tzv. iných údajov sa nepreukazuje žiadnou podpornou dokumentáciou (pokiaľ RO pre IROP o to MAS nepožiada).

Projekt financovania implementácie stratégie CLLD

MAS na tieto účely predkladá zoznam v rámci ktorého uvedie relevantné informácie o iných údajoch. Vzor zoznamu tvorí prílohu dokumentu.

Opatrenia na elimináciu rizík/opatrenia na odstránenie nedostatkov

MAS predkladá doklad, ktorým preukáže prijaté opatrenia na elimináciu rizík, resp. opatrenia na odstránenie identifikovaných nedostatkov. Relevantnosť dokladu závisí od predmetu rizika, resp. identifikovaného nedostatku. O relevantnosti dokladu rozhodne RO pre IROP.

Ďalšie doklady podľa požiadaviek RO pre IROP

Ďalšia dokumentácia vo vzťahu k projektu na základe požiadaviek RO pre IROP – v prípade požadovania ďalších povinných príloh bude MAS v dostatočnom časovom predstihu informovaná.